કોંગ્રેસ અધ્યક્ષ રાહુલ ગાંધીએ પીએમને ગઈકાલે પત્ર લખીને સંસદમા મહિલા આરક્ષણ બિલ લાવવાની માંગ કરી હતી. રાહુલ તેમના પત્રમાં લખ્યું હતું કે કોંગ્રેસ સંસદમાં મહિલા આરક્ષણ બિલને સમર્થન આપશે. રાહુલે કહ્યું હતું કે સંસદ અને વિધાનસભામાં મહિલાઓને ૩૩ ટકા આરક્ષણ મળવું જોઈએ. આ વાત ઉપર યુપીએ ચેરપર્સન સોનિયા ગાંધીએ ગયા વર્ષે સરકારને પત્ર લખ્યો હતો. ઉલ્લેખનીય છે કે મહિલા આરક્ષણ બિલ છેલ્લા કેટલાય વર્ષોથી લટકેલું છે.રાજ્યસભાનાં વિપક્ષી નેતા ગુલામ નબી આઝાદ અને લોકસભાનાં કોંગ્રેસી નેતા મલ્લિકાર્જુન ખડગેએ પાર્ટીનાં નિર્ણયને જાહેર કરતા કહ્યું કે આ પ્રસ્તાવ માટે ૧૫ પક્ષોનો સહયોગ છે. આઝાદે જણાવ્યું કે બેઠકમાં હાજર ૧૨ પક્ષોએ નકકી કર્યુ છે કે સંસદમાં મોદી સરકાર વિરુદ્ધ અવિશ્વાસ પ્રસ્તાવ લવાશે. બેઠકમાં જે ચાર પક્ષોની ભાગીદારી નથી થઈ શકી તેમની સાથે પુનઃ વિચારણા કરવામાં આવશે.